Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 87/14/2207	Trnava, 16.7.2015
EEČ : 2-21-121-2015

U Z N E S E N I E

Trestná vec:	obvinený XXXXX 
Zločin:	

Rozhodol: 	prokurátor Okresnej prokuratúry Trnava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
 dňa 05.05.2007 asi o 09.00 hod. v XXXXX pri základnej škole na ul. XXXXX spolu s najmenej ďalšími dvomi spolupáchateľmi zastavili tadiaľ pešo idúceho XXXXX, jeden z páchateľov mu povedal: “daj mi tie papiere od auta a ja ti dám za 15 000,- Sk“, na čo XXXXX odpovedal, že papiere nemá, po čom ho XXXXX otvorenou dlaňou udrel po krku a vtiahol do auta zn. Mercedes, bordovej farby, s evidenčným číslom okresu XXXXX, kde sedel tretí z páchateľov, posadili ho na zadné sedadlo do stredu, kde ho XXXXX prehľadal, čomu sa XXXXX zo strachu nebránil, pričom sa mu XXXXX vyhrážal, že keď na seba neprepíše vozidlo Opel Zafira, tak zle dopadne, doláme mu nohy a dá ho zakopať Albáncom, po čom ho proti svojej vôli odviezli z XXXXX do XXXXX, kde jeden z páchateľov vystúpil a následne do XXXXX, pričom mu XXXXX po celú cestu opakoval, že ak dá auto na seba prepísať, tak ho nedoláme a ani ho nedá zabiť. V XXXXX sa ubytovali na ubytovni, kde XXXXX zobral XXXXX občiansky preukaz a povedal mu, že auto nemusí prepísať na seba, ale priamo na XXXXX, k čomu mal XXXXX podpísať splnomocnenie, s čím zo strachu, ktorý u neho XXXXX neustálym vyhrážaním dolámaním a usmrtením vyvolával súhlasil. V ubytovni sa zdržali do pondelka 07.05.2007 a XXXXX bol neustále niekým strážený, aby nemohol odísť. Dňa 07.05.2007 XXXXX zaviezol XXXXX na Obecný úrad v XXXXX, kde podpísal splnomocnenie, ktorého text nevidel, lebo ho XXXXX prekryl rukou. Po podpise splnomocnenia XXXXX odviezli na ubytovňu na ul. Kuzmányho č. 36 v XXXXX, kde prespali, na druhý deň odišli na neznáme miesto, kde prespali u nejakej rómskej rodiny a dňa 09.05.2007 XXXXX previezli späť do XXXXX, kde mal na Okresnom dopravnom inšpektoráte prepísať vozidlo, pričom však túto vec oznámil polícii,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:

Vyšetrovateľ  Úradu justičnej a kriminálnej polície, Okresného riaditeľstva PZ XXXXX, vydal dňa 10.5.2007 uznesenie ČVS: ORP-582/UJKP-OEK-TT-2007, ktorým bolo XXXXX podľa § 206 ods. 1 Trestného poriadku vzniesol obvinenie XXXXX, nar. XXXXX, za zločin vydieračského únosu podľa § 186 ods. 1 Trestného zákona na skutkovom základe uvedenom vo výrokovej časti tohto uznesenia. K začatiu trestného stíhania došlo uznesením vyšetrovateľa podľa § 199 ods. 1 Trestného poriadku zo dňa 9.5.2007.

V priebehu prípravného konania vyšetrovateľ vykonal výsluchy obvineného XXXXX, poškodeného XXXXX, svedkov XXXXX, XXXXX, XXXXX, XXXXX, XXXXX, XXXXX, XXXXX a XXXXX, do vyšetrovacieho spisu ďalej zabezpečil záznam o obmedzení osobnej slobody, zápisnicu o zadržaní a zápisnicu o výsluchu zadržaného XXXXX, zápisnicu o vydaní veci menovanou osobou, správy z Tatrabanky k účtu č. XXXXX s výpisom z označeného účtu, záznamy z operatívneho vyťažovania, žiadanku poisťovne Allianz Slovenská poisťovňa, evidenčná karta vozidla Opel Zafira XXXXXI, čestné prehlásenia, kúpna zmluva medzi poškodeným a XXXXX, zmluva o spotrebnom úvere č. XXXXX, prehľad splátok, trvalý prevodný príkaz, poistná zmluva č. XXXXX s upomienkou, splnomocnenie poškodeného pre obvineného na prepis vozidla, osvedčenie o evidencii daného vozidla, pracovnú zmluvu poškodeného, zoznam odobratých vecí, doklady k pátraniu po osobe obvineného, odpisy z registra trestov, správu oddelenia pátrania a KTČ Okresného riaditeľstva PZ XXXXX zo dňa 14.5.2015, úmrtný list, sprievodný list na prepravu telesných pozostatkov obvineného s prekladom z anglického do slovenského jazyka a iný písomný materiál. Na základe vykonaného dokazovania vzniklo a existovalo dôvodné podozrenie, že obvinený XXXXX s vyššou mierou pravdepodobnosti spáchal skutok, pre ktorý mu bolo vznesené obvinenie, a týmto naplnil zákonné znaky skutkovej podstaty zločinu vydieračského únosu podľa § 186 ods. 1 Trestného zákona. Vzhľadom na dôkazný stav a rozpory vo výpovediach v podstatných skutkových okolnostiach bolo potrebné uskutočniť konfrontáciu medzi obvineným a poškodeným za účelom odstránenia nezrovnalostí z výsluchov a náležitého objasnenia skutkového stavu veci. Predmetný vyšetrovací úkon sa nepodarilo zrealizovať z dôvodu neznámeho pobytu obvineného. Uznesením vyšetrovateľa ČVS: ORP-582/OVK-TT-2007 zo dňa 11.5.2010, bolo vo veci podľa § 228 ods. 2 písm. a) Trestného poriadku prerušené trestné stíhanie, pretože pre neprítomnosť obvineného nebolo možné vec náležite objasniť. Uznesením vyšetrovateľa odboru kriminálnej polície Okresného riaditeľstva PZ Trnava, ČVS: ORP-582/OVK-TT-2007 zo dňa 30.6.2015, bolo podľa § 228 ods. 5 Trestného poriadku pokračované v trestnom stíhaní, nakoľko pominul dôvod na prerušenie trestného stíhania. Zo správy oddelenia pátrania Okresného riaditeľstva PZ XXXXX, úmrtného listu a sprievodného listu na prepravu telesných pozostatkov vyplynulo,  že obvinený  XXXXX, nar. XXXXX dňa 30.3.2015 zomrel v XXXXX Centre v meste XXXXX Británia. Veľvyslanectvo Slovenskej republiky v Londýne vydalo sprievodný list na prepravu telesných pozostatkov obvineného na Slovensko, pričom obvinený bol pochovaný dňa 10.4.2015 na mestskom cintoríne v XXXXX. Vzhľadom na danú skutočnosť došlo k odovzdaniu pátrania po obvinenom. Vyšetrovateľ PZ spracoval a predložil návrh na zastavenie trestného stíhania, ktorý prokurátor vyhodnotil ako opodstatnený.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vyšetrovaním bolo preukázané, že obvinený XXXXX, pre ktorého neprítomnosť a neznámy pobyt bolo trestné stíhanie dlhšiu dobu prerušené, sa zdržiaval vo Veľkej Británii, kde v tomto roku aj zomrel. Z dôvodu predmetnej skutočnosti a vzniknutej zákonnej prekážky pre ďalšie vedenie trestného stíhania, bolo nevyhnutné rozhodnúť o zastavení trestného stíhania proti obvinenému.
 
Z týchto dôvodov som rozhodol tak, ako je uvedené vo výroku uznesenia, t.j. podľa § 215 ods. 1 písm. d)  Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Martin Bednárik
prokurátor